n_a

Katika mkoa wa Malimengi ndipo wavyele wangu walikuwa wakiishi tangu
  kuzaliwa kwangu. Waliishi kumomiba Rabuka awape kikombe kimoja. Na
  baada ya muda wa kukausha bahari nikazaliwa. Katika aushi yangu
  nililelewa na waja ambao walikuwa wacha Mungu. Nililelewa kwa maadili
  na mafunzo mema licha ya hayo, sikuwa na rafiki ata mmoja. Wote
  walikuwa wamepotoka tabia na wavyele wangu walinishika sikio
  kuzungumza nao. Baada ya muda si ami, nilichoka kukaa peke yangu, siku
  nenda siku rudi, kwangu, nilianza kuona kana kwamba wavyele wangu
  walininyima kuwa mtoto wa kawaida.

  Niliamua kuzungumza nao lakini kabla niwe rafiki yao ilinibidi
  niwaonyesha kuwa nina uwezo wa kuwa katika kundi lile. Wavyele wangu
  hawakuacha kunionya dhidi ya kurandaranda nao lakini sikusikia la
  muadhini wala la mteka maji msikitini, nilizidi kupotoka kila
  kulipokucha. Niliona kama wao ndio waliokuwa na tabia na mienendo
  njema. Katika kundi lile tukawa tukiwaibia wanakijiji wengine. Wazazi
  pamoja na wanakijiji wengine wakawa wamechoshwa na tabia zetu adimu.
  Waliomba sirikali itume kikosi cha polisi. Kundi letu halikuacha kuzua
  rabsha katika mkoa ule. Kwetu tulidhani kana kwamba wizi ndio
  iliyokuwa njia tu ya kutajirika haraka

  Kundi letu likaachwa kuitwa kundi na likaitwa genge sugu. Wanakijiji
  wa mkoa ule walizidi kupandwa na ghadhabu kila waliposikia eti mmoja
  wao ameibiwa na kuumizwa. Polisi nao walizidi kufanya uchunguzi wao
  kubaini aliyeanzisha genge lile. Kwetu, hatukustuka hata kidogo.
  Tulichokuwa tukisahau ni kuwa siku za mwizi ni arubaini na zetu
  zilikuwa zikisongea Nilikuwa nimepoteza rasilimali yote ambayo ilikuwa
  maadili na tabia zangu nzuri. Wengi wetu walianza kutumia dawa za
  kulevya na kujitosa katika tabia za anasa. Siku yetu ya arubaini
  ilipofika tulikuwa tumepanga kuiba kitita cha pesa kutoka benki kuu ya
  Malimengi. Wanakijiji walipopata habari walijificha na kuamua
  kukomesha tabia hii ya uhalifu. Tulipo jaribu kuingia katika benki ile
  tulivamiwa na wanakijiji waliojawa na ghadhabu kupindukia, nilikuwa wa
  kwanza kuvamiwa. Si makofi si mateke si kupigwa kwa mawe lakini wapi
  hawakunionea huruma. Kwa kweli asiyesikia la mkuu huvunjika guu.
  Ndipo. nilipogundua kuwa cha mlevi huliwa na mgema.